wickkiey/tamil-wikipedia-chunked huggingface dataset:
# குமாரபுரம் சித்திர வேலாயுத சுவாமி கோவில்

## பொது

வன்னிய மன்னர்களாட்சியில் இருந்த புராதன ஆலயங்களுள் குமாரபுரம், வற்றாப்பழை, புதுவூர், உருத்திரபுரம் ஆகியவை பழமையானவை. தனியூற்றின் கீழ்ப்பாலமைந்த குமாரபுரப் பகுதி அக்காலத்துத் “தண்ணீர் முறிப்பு” என வழங்கப்படினும் முற்காலத்துப் பெரிய “குருந்தனூர்க்குளம்” என்றபெயரால் வழங்கப் பெற்றது. நாகதீபத்தை தரிசித்த புத்தர் இப்பகுதியிலுள்ள தண்ணிமுறிப்புக் குளக்கட்டு வழியாக தென்னிலங்கைக்குச் சென்றார் என்று ஒரு வரலாறு உண்டு. இடிக்கப்பட்ட இக் கோவிலிலுள்ள செங்கற்களிலே தெய்வ உருவங்கள் பல செதுக்கப் பட்டிருந்தன, எண்கண், போன்ற சில ஆலயங்களிலுள்ள முருகன் சிலையை ஒத்த அமைப்புடையது. இவையனைத்தும் ஒரே சிற்பியினால் உருவானதாக அந்தந்த தலங்களின் தலவரலாறு கூறுகிறது.  
இத் தலத்தை அந்நிய மதத்தினர் இடித்தழிக்கப்போகின்றனர் என்பதை அறிந்த மக்கள், இவ்வாலயத்தில் இருந்த சித்ரவேலாயுதர் எனும் பெயருடைய விக்கிரகத்தை, இரவோடிரவாக இரகசியமாக, கடல் வாணிபம் செய்பவர்களூடாக நெல்லுச் சாக்கினுள் மறைத்து மரக்கலத்தினூடாகக் கொண்டுவரப்பட்டு யாழ்ப்பாண மாவட்டம், கந்தவனக்கடவை என இக்காலத்தில் வழங்கும் பொலிகண்டிக் கடற்கரையில் இறக்கினர். அங்கேயே ஒரு சிறு கோயில் அமைத்து இரகசியமாகப் பூசித்து வரலாயினர். பொலிகண்டி என வழங்கிய இந் நெய்தல் நிலக் கிராமம் சித்திர வேலாயுத சுவாமி கோயில் கொண்ட காலந் தொடக்கம் கந்தவனம் எனவும் கந்தவனக் கடவை எனவும் வழங்கலாயிற்று.  
ஒரு நாள் பூசகரின் கவலையினத்தினால் மூர்த்தியின் திருக்கரமொன்றில் ஊறு ஒன்று ஏற்பட்டுவிட்டது. ஊறு ஏற்பட்ட மூர்த்தியை வைத்து வணங்குதல் சரியல்ல என்ற முடிவுக்கு வந்தனர் சிலர். அதனால் கடலில் கொண்டு சென்று மூழ்க விடுவதாக யோசித்தனர். பலர் கடலில் மூழ்கவிட விரும்பாதாராய் இன்றைக்கு 100 ஆண்டுகளுக்கு முன்னர் திருக்கோயிலின் உள் வீதியில் வடக்குப் புறமாக வன்னிமரத்தின் கீழ் ஒரு சிறு கோயில் அமைத்து ஊறு ஏற்பட்ட மூர்த்தியை அக் கோயிலில் தாபித்து “பழையவர்” என்ற பெயரால் அழைத்து நித்திய பூசை நடக்கச் செய்தனர்.  
குமாரபுரத்தில் 1817ஆம் ஆண்டில் 42 குடும்பங்க ளும் 1839ஆம் ஆண்டில் 48 குடும்பங்களும் 1881ஆம் ஆண்டில் 4 குடும்பங்களும் வசித்து வந்தனர். 1891ஆம் ஆண்டில் ஒருவருமே வசிக்கவில்லை என வன்னிக் கைநூல் கூறுகின்றது இவ்வாலயத்தைக் காடுமூடியழிவு செய்திருப்பதறிந்த புத்தூர் சிவஸ்ரீ நா. குமாரசாமிக் குருக்கள் 1904-ம் ஆண்டு பிரித்தானிய அரசினரிடமிருந்து விலைக்குப் பெற்றுக் காடு கொன்று புதுக்கி யருச்சித்து வந்தார். 1915 இல் பிரசித்த வழக்கறிஞர் தெ. ச. துரையப்பாவினால் எழுதப்பட்ட உறுதியின்படி நா. குமாரசாமிக் குருக்கள் அவர் குமாரரான கு. பரமசாமிக்குருக்களை மனேச்சராக்கி (ஆதீனகர்த்தா) அவரின் பரம்பரையில் வரும் மூத்த அண் வாரிசுக்கு இந்த உரிமை செல்லவேண்டும் எனக் குறிப்பிட்டுள்ளது. 1955 சூன் 3 இல் குடமுழுக்கு நடைபெற்றது.
# குமாரபுரம் சித்திர வேலாயுத சுவாமி கோவில்

## விழாக்கள்

இந்த ஆலயத்தில் கந்தஷஷ்டி விழா மிகவும் சிறப்பானதாகும். முல்லைத்தீவு மாவட்டத்தில் இந்த ஆலயத்திலேயே முதன்முதலில் சூரன்போர் நிகழ்வு நடந்ததென்பர்.
# வார்ப்புரு:Out of copyright in

<noinclude>
This template is to be used for images which are **out of copyright in the United States** but **not yet out of copyright in their home country**. Wikipedia policy allows for these images to be hosted because its servers are in the United States. However, these images **must not** be transferred to commons until they are public domain in their home country.</noinclude><includeonly></includeonly><noinclude>
__NOINDEX__  
</noinclude>
# மல்லிகா சீனிவாசன்

**மல்லிகா சீனிவாசன்** தமிழகத்தைச் சேர்ந்த தொழிலதிபர் ஆவார். டாபே (TAFE - Tractors and Farm Equipment Limited) எனும் டிராக்டர் தயாரிப்பு நிறுவனத்தின் தலைவராகவும், தலைமைச் செயலதிகாரியாகவும் உள்ளார். டிராக்டர் உற்பத்தி எண்ணிக்கையில் பார்க்கும்போது உலக அளவில் மூன்றாவது இடத்திலும், இந்திய அளவில் இரண்டாவது இடத்திலும் இந்நிறுவனம் இருக்கிறது. இந்நிறுவனத்தின் டிராக்டர்கள் 82 நாடுகளில் பயன்படுத்தப்படுகிறது.  
2021 ஆம் ஆண்டு மல்லிகா சீனிவாசன் இந்திய அரசின் பொதுத்துறை நிறுவன தேர்வு வாரியத்தின் (பிஇஎஸ்பி) தலைவராக நியமிக்கப்பட்டார். தனியார் திறையின் தலைவராக உள்ள ஒருவர் பொதுத்துறை நிறுவன தேர்வு வாரியத்தின் தலைவராக நியமிக்கப்பட்டது இதுவே முதல் முறையாகும்.
# மல்லிகா சீனிவாசன்

## பெற்ற விருதுகளும், சிறப்புகளும்

பத்மசிறீ விருது, 2014
# வைராக்கியம் (வேதாந்தம்)

**வைராக்கியம்** (சமசுகிருதம்: वैराग्य) என்பது உலகம் தரும் இன்பப் பொருட்களின் மீதான பற்றை நீக்குவதே. இது சந்நியாசிகளுக்கு இருக்க வேண்டிய முதல் குணமாகும். சிலர் வைராக்கியம் என்பதற்கு பிடிவாதம் எனத் தவறாக பொருள் கொள்கின்றனர். விவேகம் அடைந்தவர்களுக்கு வைராக்கிய குணம் எளிதில் அமையும். தர்ம சாத்திரங்களான உபநிடதங்களை குருமுகமாக பயில விவேகம், வைராக்கியம், முமுச்த்துவம், புலனடக்கம், மனவடக்கம், அகிம்சை, பொறுமை மற்றும் மன அமைதி அவசியம்.
# சவுராஹீ மண்டலம்

சவுராஹீ மண்டலம், பீகாரின் பேகூசராய் மாவட்டத்தின் உட்பிரிவாகும்.
# சவுராஹீ மண்டலம்

## ஆட்சி

இது பீகாரின் சட்டமன்றத்திற்கு சேரியா பரியார்பூர் சட்டமன்றத் தொகுதியிலும், இந்திய பாராளுமன்றத்திற்கு பேகூசராய் மக்களவைத் தொகுதியிலும் உட்படுத்தப்பட்டுள்ளது.
# சவுராஹீ மண்டலம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
- ஊராட்சி - ஊராட்சி ஒன்றியம்  
- அஜனீ - அஜனீ
- பர்மோத்ரா சன்வார் - அஜனீ
- பேங்கா - அஜனீ
- பிஷுண்பூர் - அஜனீ
- ஹரிராம்பூர் டோலா - அஜனீ
- ராஜுபூர் - அஜனீ
- அமாரீ - அமாரீ
- டீஹீ - ஏகம்பா
- ஏகம்பா - ஏகம்பா
- ஹரஹாபாத் - ஏகம்பா
- இஜ்ரா பிஷுண்பூர் - ஏகம்பா
- மஜ்வரியா - ஏகம்பா
- மோகன்வன் பக்ஜார் - ஏகம்பா
- சபஹுகவா - ஏகம்பா
- சேம்பூர் - ஏகம்பா
- பதவுல் - மால்பூர்
- ஹார்பூர் - மால்பூர்
- லக்கன்பட்டி - மால்பூர்
- ரைகச்சீ - மால்பூர்
- ஜனா - நாராயண்பீப்பர்
- நாராயண்பீப்பர் - நாராயண்பீப்பர்
- பன்சல்லா - நாராயண்பீப்பர்
- டும்ரீ - பரோரா
- பத் கம்ரவுலி - சகுரி
- பரைபுரா - சகுரி
- பசித்பூர் - சகுரி
- பிஷுண்பூர் - சகுரி
- தேமனியா - சகுரி
- ஹார்பூர் இப்ராஹிம்பூர் - சகுரி
- இஜ்ரஹா - சகுரி
- ஜாராஹி - சகுரி
- கனுவான் - சகுரி
- மஹிசஹா - சகுரி
- முர்லி டீஹ் - சகுரி
- பரன்புரா - சகுரி
- பிரஹியா - சகுரி
- புர்பத்தர் - சகுரி
- சகுரி - சகுரி
- சிர்பாலி - சகுரி
- பத் பக்கடா - சாவண்டு
- பக்கடா - சாவண்டு
- மதிஹானீ - சாவண்டு
- படாஹீ - சாவண்டு
- சாவல் - சாவண்டு
- போஜா - ஷாபூர்
- மில்கீ - ஷாபூர்
- இப்ராகிம்பூர் - சிஹாமா
- கோலாசன் - சிஹானா
- மோனா - சிஹானா
- ராம்பூர் - சிஹானா
- சிஹானா - சிஹானா
- சோன்பர்சா - சிஹானா
# சின்ன பாப்பா பெரிய பாப்பா

**சின்ன பாப்பா பெரிய பாப்பா** என்பது சன் தொலைக்காட்சியில் ஒளிபரப்பான புகழ் பெற்ற நகைச்சுவைத் தொடராகும். இந்த தொடர் 1994 ஆம் ஆண்டு 'டிடி மெட்ரோ' என்ற ஹிந்தி மொழி தொலைக்காட்சியில் ஒளிபரப்பான 'து து மெயின் மெயின்' என்ற தொடரை தழுவி எடுக்கப்பட்டுள்ளது. இது மாமியார் மருமகள் சண்டை சம்பந்தமான நகைச்சுவைத் தொடராகும். இந்த தொடரை ராடன் மீடியா நிறுவனம் சார்பில் நடிகை ராதிகா சரத்குமார் தயாரித்துள்ளார்.  
இந்த தொடர்களை இயக்குநர்கள் எஸ். என். சக்திவேல் மற்றும் சுகி மூர்த்தி போன்றவர்களை இயக்க, சிறீபிரியா, நளினி, நிரோஷா, தேவதர்சினி, எம். எசு. பாசுகர், சீமா, மோகன் ராமன், ஜாங்கிரி மதுமிதா, கல்பனா மற்றும் வி. ஜே. சித்ரா போன்ற பல தமிழ் முன்னணி நடிகர்கள் நடித்துள்ளார்கள். இந்த தொடர் ஐந்து பகுதிகளாக வார நாட்களில் ஒளிபரப்பாகி மொத்தம் 453 அத்தியாயங்களுடன் நிறைவு பெற்றது.  
இத்தொடரில் சிறீபிரியா (1-2), கல்பனா (2), சீமா (3), நளினி (4-5) போன்றோர் சின்ன பாப்பாவாகவும் (மாமியார்), நிரோஷா (1-2), பல்லவி மேனன் (3), தேவதர்சினி (4), வி. ஜே. சித்ரா (5) போன்றோர் பெரிய பாப்பாவாகவும் (மருமகள்) மற்றும் எம். எசு. பாசுகர் பட்டாபியாகவும் நடித்துள்ளார்கள்.  
இந்த தொடரின் ஐந்தாம் பகுதி நவம்பர் 15, 2014ஆம் ஆண்டு முதல் மே 5, 2018 ஆம் ஆண்டு வரை ஒவ்வொரு சனிக்கிழமைகளிலும் இரவு 10:30 மணிக்கு ஒளிபரப்பானது. இந்த தொடரில் சின்னபாப்பாவாக நளினியும் பெரியப்பாவாக சித்ராவும் கனகா என்ற புது புது காதபத்திராமாக நடிகை நிரோஷாவும் அவரின் மகளாக பப்பு என்ற கதாபாத்திரத்தில் நகைச்சுவை நடிகை ஜாங்கிரி மதுமிதாவும் நடித்துள்ளனர்.
# சின்ன பாப்பா பெரிய பாப்பா

## கதாபாத்திரங்கள்

### சின்னப்பாப்பா

- திமிர் மற்றும் பணத்தாசை பிடித்த மாமியார். குடும்பத்தையே அடக்கி ஆழ நினைப்பவள். வாசு தேவனின் மனைவி ஹரிஷின் தாய் மற்றும் பெரியப்பப்பாவின் மாமியார்.
- சிறீபிரியா - பருவம் 1 (அத்தியாயங்கள்: 1-65), பருவம் 2 (அத்தியாயங்கள்: 1-51)
- கல்பனா - பருவம் 2(அத்தியாயங்கள்: 52-104)
- பழனியின் மூத்த மனைவி, சித்தமபுரத்தின் தாய்.
- சீமா - பருவம் 2 (அத்தியாயங்கள்: 105-160)
- பழனியின் இரண்டாவது மனைவி, சித்தமபரத்தின் தாய். (சித்தாதெரு சின்னப்பாப்பா)
- நளினி - பருவம் 2 (அத்தியாயங்கள்: 161-218)
- பெரியப்பப்பா மற்றும் பாப்புவின் மாமியார், கோபாலகிருஷ்ணன், பாலகிருஷ்ணன் மற்றும் தேஜாவின் தாய்.
- நளினி - பருவம் 3 (அத்தியாயங்கள்: 1-174)
# சின்ன பாப்பா பெரிய பாப்பா

## கதாபாத்திரங்கள்

### பெரியப்பாப்பா

- நடுத்தர குடும்பத்தை சேர்ந்தவள். மருமகளை அடிமை படுத்தும் மாமியாரை எதிர்ப்பவள். ஹரிஷின் மனைவி.
- நிரோஷா - பருவம் 1 (அத்தியாயங்கள்: 1-65), பகுதி 2 (அத்தியாயங்கள்: 1-104)
- சிதம்பரத்தின் மனைவி மற்றும் பிஸ்சாவின் தாய்.
- பல்லவி மேனன் - பருவம் 2 (அத்தியாயங்கள்: 105-160)
- மதுரையின் மனைவி.
- தேவதர்சினி - பருவம் 2 (அத்தியாயங்கள்: 1-48) (வள்ளி)
- சின்னப்பாப்பாவின் கணவனின் தங்கை மகள். பாலகிருஷ்ணனின் மனைவி.
- சித்ரா - பருவம் 3 (அத்தியாயங்கள்: 1-174)
# சின்ன பாப்பா பெரிய பாப்பா

## கதாபாத்திரங்கள்

### பட்டாபி

- பெரியப்பாவின் அக்கா கணவன். சின்னப்பாப்பாவின் தம்பி என்று சொல்லும் ஒரு அடிமை.
- எம். எசு. பாசுகர் - பகுதி 1 (அத்தியாயங்கள்: 1-65), பகுதி 2 (அத்தியாயங்கள்: 1-216)
# சின்ன பாப்பா பெரிய பாப்பா

## கதாபாத்திரங்கள்

### வாசுதேவன்

- சின்னப்ப்பாவின் கணவன் இவர் ஒரு நீதிபதி மனைவி சொல்லுக்கு மறு வார்த்தை சொல்லாதவர் மற்றும் மனைவிக்கு பயந்தவர்.
- மதன் பாப் - பருவம் 1 (அத்தியாயங்கள்: 1-65)
- மோகன் ராமன் - பருவம் 2 (அத்தியாயங்கள்: 1-60)
# சின்ன பாப்பா பெரிய பாப்பா

## கதாபாத்திரங்கள்

### பழனி

- சின்னப்பாப்பா மற்றும் சித்தாதெரு சின்னப்பாப்பாவின் கணவன், சிதம்பரம் மற்றும் மதுரையின் தந்தை.
- வாசு விக்ரம் - பருவம் 2 (அத்தியாயங்கள்: 1-218)
# சின்ன பாப்பா பெரிய பாப்பா

## கதாபாத்திரங்கள்

### பாலகிருஷ்ணன் (பால்கி)

- சின்னப்பாப்பாவின் மூத்த மகன், பெரிய பாப்பாவின் கணவன், கோபாலகிருஷ்ணன் மற்றும் தேஜாவின் அண்ணன்.
- வெற்றிவேலன் - பருவம் 3 (சில அத்தியாயங்களில்)
# சின்ன பாப்பா பெரிய பாப்பா

## கதாபாத்திரங்கள்

### கோபாலகிருஷ்ணன்(கோகி)

- சின்னப்பாப்பாவின் இரண்டாவது மகன், பாலகிருஷ்ணனின் தம்பி, தேஜாவின் அண்ணன், பப்புவின் கணவன்.
- குறிஞ்சி நாதன் - பருவம் 3
# சின்ன பாப்பா பெரிய பாப்பா

## கதாபாத்திரங்கள்

### பப்பு

- சின்னப்பாப்பாவின் இரண்டாவது மருமகள், கோபாலகிருஷ்ணனின் மனைவி.
- ஜாங்கிரி மதுமிதா - பருவம் 3
# சின்ன பாப்பா பெரிய பாப்பா

## நடிகர்களின் தேர்வு

இது ஒரு நகைச்சுவை தொடர். இந்த தொடரின் முதல் பருவத்தில் 1980 களில் புகழ் பெற்ற நடிகை சிறீபிரியா சின்னப்பபாவாக நடித்துள்ளார். இவர் நடிக்கும் முதல் தொலைக்காட்சி தொடர் இதுவாகும். பெரியப்பப்ப்பா கதாபாத்திரத்தில் நடிகை நிரோஷா நடித்துள்ளார். இவர்களுக்கு ஜோடியாக நகைச்சுவை நடிகர் மதன் பாப் என்பவர் வாசு தேவன் என்ற கதாபாத்திரத்தில் சின்னப்பாப்பாவுக்கு ஜோடியாகவும் சுரேஷ் சக்கரவர்த்தி என்பவர் ஹரிஷ் என்ற கதாபாத்திரத்தில் பெரியப்பாவுக்கு ஜோடியாக நடித்துள்ளார். இந்த தொடரில் எம். எசு. பாசுகர் என்பவர் பட்டாபி என்ற கதாபாத்திரத்தில் பகுதி 1 முதல் 4 வரையிலான தொடரில் நடித்துள்ளார்கள்.  
இரண்டாம் பருவத்தில் முதலில் நடிகை சிறீபிரியா நடித்தார், 52 அத்தியாயங்களிருந்து நடிகை கல்பனா என்பவர் சின்னப்பாப்பா கதாபாத்திரத்தில் நடித்தார். பெரியப்பாவாக நிரோஷாவும் வாசு தேவன் என்ற கதாபாத்திரத்தில் நடிகர் மோகன் ராமனும் மற்றும் ஹரிஷ் கதாபாத்திரத்தில் விஜய் சாரதி நடித்துள்ளார். இவர் சன் தொலைக்காட்சியில் பல நிகழ்ச்சிகளை தொகுத்து வழங்கியுள்ளார் என்பது குறிப்பிடத்தக்கது.  
மூன்றாம் பருவத்தில் சின்னப்பாப்பா கதாபாத்திரத்தில் நடிகை சீமா மற்றும் பெரியப்பப்பா கதாபாத்திரத்தில் தொலைக்காட்சி நடிகை பல்லவி மேனன் என்பவர் நடித்துள்ளார். இந்த தொடரில் புது கதாபாத்திரத்தில் பெரியப்பாவின் மகனாக பிச்சா என்ற கதாபாத்திரத்தில் புதுமுக குழந்தை நட்சத்திரம் நடித்துள்ளார். சின்னப்பாப்பாவின் கணவன் கதாபாத்திரத்தில் வாசு விக்ரம் நடிக்க, பெரியப்பப்பாவின் கணவன் கதாபாத்திரத்தில் நடிகர் சாம்ஸ் நடித்துள்ளார்கள்.
# பிலே (விண்கலம்)

***ஃபிலே*** (*Philae*) என்பது ஐரோப்பிய விண்வெளி நிறுவனத்தினால் ரொசெட்டா விண்கலத்திலிருந்து ஏவப்பட்ட ஒரு தானியங்கி தரையிறங்கி ஆகும். இது புவியிலிருந்து ஏவப்பட்டு 10 ஆண்டுகளுக்குப் பின் வெற்றிகரமாக அதன் இலக்கான வால்வெள்ளி 67பி/சுரியூமொவ்-கெராசிமென்கோவை கடந்த 12 நவம்பர் 2014 இல் அடைந்தது. இத் தரையிறங்கியிலிருந்து முதல் புகைப்படமும் நேரடியான வால்வெள்ளியின் மேற்பரப்பு பற்றிய பகுப்பாய்வுகளும் எதிர்பார்க்கப்படுகின்றன.
# பிலே (விண்கலம்)

## திட்டம்

பிலேவின் குறிக்கோளானது வால் நட்சத்திரத்தில் இறங்கி, தன்னை அதனுடன் பொருத்திக் கொண்டு, அதை பற்றிய விவரங்களை அனுப்புவதே ஆகும். 2004-ஆம் ஆண்டு மார்ச் இரண்டாம் தேதி, பிரெஞ்சு கயானா நாட்டில் இருந்து அரியான் விறிசு ஏவப்பட்டது. இந்த விறிசு ரொசெட்டா விண்கலம் மற்றும் பிலே கோள் இறங்கி இவை இரண்டையும் ஏந்தி சென்றது. சரியாக 3,907 நாட்கள், அதாவது 10.7 ஆண்டுகள் பயணித்து, 67பி/சுர்யுமோவ்-கேரசிமெங்கோ வால் நட்சத்திரத்தை அடைந்தது பிலே. டெம்பெல் 1 எனும் வால் நட்சத்திரத்தை தாக்கிய டீப் இம்பேக்ட் போல இந்த பிலே ஓர் தாக்கி அல்ல.  
2009-ஆம் ஆண்டு பிப்ரவரி 25 தேதி அன்று செவ்வாய்க் கோளுக்கு அருகே செல்லும்பொழுது, பிலே அதனுள் இருந்த சில கருவிகள் தானியங்கிகளாகச் செயல்படுத்தப்பட்டன. ரொசெட்டாவின் கருவிகள் உறக்கத்திற்கு அனுப்பப்பட, பிலேவின் புகைப்பட கருவி செவ்வாய் கோளின் புகைப்படங்களை அனுப்பின; செவ்வாய்க் கோளின் காந்தக்கோளத்தை ரோமாப் அளந்தது. மற்ற கருவிகளுக்கு நிலப்பரப்புடன் தொடர்பு இருந்தால் மட்டுமே ஆய்வு செய்யக்கூடிய திறன் இருந்தன, அதனால் அவை அப்பொழுது அணைக்கப்பட்டு இருந்தன.வால் நட்சத்திரத்தைத் தோட்டப் பின்பு, இந்தத் திட்டத்தின் செயல்பாடு நான்கு முதல் ஐந்து மாதங்கள் நீடிக்கும்.
# பிலே (விண்கலம்)

## திட்டம்

### அறிவியல் சார்ந்த குறிக்கோள்கள்

வால் நட்சத்திரத்தின் தனிமம், சம இயல்பு, மூலக்கூற்று மற்றும் கனிம வளங்கள் பற்றிய ஆய்வுகளை மேற்கொள்வதும், நிலப்பரப்பு மற்றும் அதன் கீழே இருக்கும் கனிமங்களின் இயற்பியல் குணங்களின், பெரு அளவு அமைப்பு மற்றும் அதன் அணுக்கருவின் காந்த மற்றும் பிளாசுமா சூழல் போன்றவைகளைப் பண்புறு வருணனை செய்தலும், இந்தத் திட்டத்தின் அறிவியல் சார்ந்த குறிக்கோள்கள் ஆகும்.
# பிரியம்வதா

**பிரியம்வதா** தமிழகத்தைச் சேர்ந்த தொலைக்காட்சி ஊடகவியலாளர் ஆவார். டிவி டுடே எனும் தொலைக்காட்சி நிறுவனத்தின் தமிழ்நாட்டுக் குழுவில் சிறப்புச் செய்தியாளராக பணியாற்றுபவர். டிவி டுடே எனும் தொலைக்காட்சி நிறுவனத்தின் அங்கங்களாக ஹெட்லைன்ஸ் டுடே (ஆங்கிலம்), ஆஜ் தக் (இந்தி) போன்ற தொலைக்காட்சி அலைவரிசைகள் செயல்படுகின்றன.
# பிரியம்வதா

## தமிழீழப் போர் குறித்தான செய்தி ஆவணப் படம்

தமிழீழப் போர் குறித்து இவரால் தயாரிக்கப்பட்ட செய்தி ஆவணப் படம், இவருக்கு விருதுகளைப் பெற்றுத் தந்தது. *இனப்படுகொலையை கண்டேன்: இலங்கையின் கொலைக் களங்கள்* (I Witnessed Genocide: Inside Sri Lanka's killing fields) என்பது இந்த செய்தி ஆவணமாகும்.
# பிரியம்வதா

## பெற்ற சிறப்புகள்

- ஐக்கிய இராச்சிய அரசாங்கத்தின் செவெனிங் ஸ்காலர்சிப் (Chevening Scholarship), 2013 .
# ஒளிச்சேர்க்கை நுண்ணுயிரிகள்

**ஒளிச்சேர்க்கை நுண்ணுயிரிகள்** (*Phototrophs*, *கிரேக்கம்*: φῶς, φωτός = ஒளி, τροϕή = வளர்ச்சி) உயிரினங்கள் ஒளியணுவைக் கைப்பற்றி ஆற்றல் பெறுபவையாகும். இவை ஒளியிலிருந்து பெறும் ஆற்றலை பல்வேறு உயிரணு உயிர்பொருள் மாறுபாட்டு செய்முறைகளுக்கு பயன்படுத்திக் கொள்கின்றன. ஒளிச்சேர்க்கை நுண்ணுயிரிகள் கட்டாயமாக ஒளித்தொகுப்பில் ஈடுபடும் என்ற தவறான கருத்து உள்ளது. அனைத்துமில்லாவிடினும் பல ஒளிச்சேர்க்கை நுண்ணுயிரிகள் ஒளித்தொகுப்பில் ஈடுபடுகின்றன; இவை உட்சேர்க்கை மூலமாக காபனீரொக்சைட்டை கரிமப் பொருளாக மாற்றி தங்கள் கட்டமைப்பு, செயலாக்கம் மற்றும் பிந்தைய சிதைவுக்கு ஏற்றவையாக (மாவுப்பொருள், சர்க்கரை, கொழுப்பு என) பயன்படுத்திக் கொள்கின்றன. ஒளிச்சேர்க்கை நுண்ணுயிரிகள் இலத்திரன் கடத்திச் சங்கிலிகளை பயன்படுத்தியோ நேரடி நேர்மின்னி இறைத்தோ மின்னணு-வேதி சாய்வை ஏற்படுத்துகின்றன; இதனைப் பயன்படுத்தி ஏடிபி சின்தேசு உயிரணுக்களுக்கு மூலக்கூற்று ஆற்றலை வழங்குகின்றன.
# சாமியா பசீர்

**சாமியா பசீர்** (Samia Bashir) என்பவர் அமெரிக்காவில் வாழும் ஒரு பெண் எழுத்தாளர் ஆவார். இவர் கவிஞர், கட்டுரையாளர், பதிப்பாளர், சமூக நீதி செயல்பாட்டாளர் எனப் பல பரிமாணங்களைக் கொண்டவர்.
# சாமியா பசீர்

## பிறப்பும் படிப்பும்

சாமியா பசீரின் தந்தை சோமாலியா நாட்டிலிருந்து வெளியேறி அமெரிக்காவில் குடிவந்தவர். தாயார் ஆப்பிரிக்க அமெரிக்கன் ஆவார்.
சாமியா பசீர் பெர்க்லியில் கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.
# சாமியா பசீர்

## இலக்கியப்பணி

ஆப்பிரிக்க வம்சாவளியைச் சேர்ந்த எழுத்தாளர்களுக்காக பயர் அண்டு இங்க் என்னும் ஒரு இலக்கியத் திருவிழாவை நடத்தி வருகிறார்.
தற்போது அமெரிக்காவின் மிச்சிகன் பல்கலைக் கழகத்தில் படைப்பிலக்கியத்தைக் கற்பிக்கும் ஆசிரியராகப் பணியாற்றி வருகிறார்.
ஆப்பிரிக்க அமெரிக்க பெண் எழுத்தாளர்களின் படைப்புகளைத் தொகுத்து வெளியிட்டு இருக்கிறார்.  
மறைக்கப்பட்ட வரலாற்றைத் தோண்டி புத்துயிர் கொடுப்பதும் அடக்கிவைக்கப் பட்ட குரல்களையும் கதைகளையும் வெளி உலகம் அறியச் செய்வதும் சாமியா பசீரின் குறிக்கோள்களாகும்.  
சாமியா பசீரின் தாயார் மதத்தால் கிறித்தவர்; தந்தை மத நம்பிக்கையற்ற சோமாலி முசுலிம். ஆனால் சாமியா பசீர் தாம் மதவாதி இல்லை என்றும் மதம் என்பதும் ஆன்மீகம் என்பதும் வெவ்வேறானவை என்றும் கருதுகிறார்.  
'உலகில் ஆணாதிக்கக் கலாச்சாரம் பெண்களுடைய கடின உழைப்பையும் தலைமைப் பண்பையும் ஏற்றுக்கொள்ள மறுக்கிறது' என்றும் கூறி வருகிறார்.
# சாமியா பசீர்

## எழுதியவை

- Apple Falls :Poems (2005)  
- Gospel:poems (2009)  
- Wearing Shorts on the first day of Spring ( 1999)
-
- American Visa (2001)
-
- Teasing Crow (2006)  
அஸ்டிரேய லெஸ்பியன் அறக்கட்டளை வழங்கிய கவிதை விருது இவருக்குக் கிடைத்தது.
# சாமியா பசீர்

## மேற்கோள்

http://www.poetryfoundation.org/bio/samiya-bashir  
http://academic.reed.edu/creative_writing/faculty.html
# கேள்வி-பதில் வலைத்தளங்களின் பட்டியல்

இது கேள்வி-பதில் வடிவமைப்பில் உள்ள வலைத்தளங்களின் பட்டியல் ஆகும்.
| வலைதளம் | துவக்கம் | விளக்கம் / தலைப்புகள் | மொழிகள் | பயனர் பங்களிப்புக்கள் பதிப்புரிமை | பதிகை? |
| --- | --- | --- | --- | --- | --- |
| ஆன்சர்ஸ்.காம் | 2000 களில் | ஆம் |  |  |  |
| ஆஸ்க்.காம் | ஜூன் 1996 | பல்வேறு தலைப்புகள் | ஆம் |  |  |
| ப்ரில்லியன்ட்.ஆர்க் | 2013 | கணிதம், இயற்பியல், கணினி அறிவியல் வினாக்கள் மற்றும் விவாதம் | ஆங்கிலம் | பயனர் உரிமையை தன்வசம் வைத்துக்கொள்வார்; ப்ரில்லியன்ட்.ஆர்க் விநியோகிக்க, மாற்ற, பயன்படுத்த முடியும் | ஆம் |
| எக்ஸ்பர்ட்ஸ்-ஓவர்ஃபுலோ | 1996 | தகவல் தொழில்நுட்பம் | ஆம் |  |  |
| கூகிள் கொஸ்டின்ஸ் & ஆன்சர்ஸ் | பல்வேறு தலைப்புகள் | உருசிய மொழி, சீன மொழி, ஆங்கிலம், பிரான்சிய மொழி |  |  |  |
| நாலேட்ஜ் சர்ச் | 2002 | பல்வேறு தலைப்புகள் | கொரிய மொழி |  |  |
| லிங்டின் | ஜனவரி 4, 2007 |  |  |  |  |
| மேத் ஓவர்ஃபுலோ | ஆகஸ்ட் 28, 2009 | பட்டப்படிப்பு மற்றும் ஆய்வு நிலை கணிதம் | ஆங்கிலம் |  |  |
| கோரா | 2009 | பல்வேறு தலைப்புகள் | ஆங்கிலம் | பங்களிப்புகளின் உரிமை பயனரிடம். கோரா விநியோகிக்க, மாற்ற, பயன்படுத்த முடியும். | ஆம் |
| இசுட்டாக் ஓவர்ஃபுலோ | 2008 | ஆங்கிலம் | படைப்பாக்கப் பொதுமங்களின் உரிமங்கள் | இல்லை |  |
| விக்கி ஆன்சர்ஸ் |  |  |  |  |  |
| விக்கிப்பீடியா மேற்கோள் மையம் | 2001 | பல்வேறு தலைப்புகள் | ஆங்கிலம் | CC-BY-SA 3.0 மற்றும் குனூ தளையறு ஆவண உரிமம் இரட்டை உரிமம் | இல்லை |
| யாகூ! விடைகள் | ஜூலை 5, 2005 | பல்வேறு தலைப்புகள் | 13 மொழிகள் | பங்களிப்புகளின் உரிமை பயனரிடம். யாகூ விநியோகிக்க, மாற்ற, பயன்படுத்த முடியும். | ஆம் |
# கேள்வி-பதில் வலைத்தளங்களின் பட்டியல்

## மேலும் பார்க்க

- இணைய மன்றம்
- அறிவுச் சந்தை
# கல்யாணம் முதல் காதல் வரை

**கல்யாணம் முதல் காதல் வரை** இது நவம்பர் 3, 2014ஆம் ஆண்டு முதல் 27 ஜனவரி 2017ஆம் ஆண்டு வரை திங்கள் முதல் வெள்ளி வரை இரவு 7.30 மணிக்கு விஜய் தொலைக்காட்சியில் ஒளிபரப்பாகி 583 அத்தியாயங்களுடன் நிறைவடைந்தது. இது ஸ்டார் பிளஸ்ல் மஞ்சு கபூர் எழுதிய **கஸ்டடி** என்ற நாவலை தழுவி எடுக்கப்பட்ட யே ஹாய் முஹப்படீன் என்ற தொடரின் தமிழாக்கம் ஆகும்.
# கல்யாணம் முதல் காதல் வரை

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# காரல் வில்லெம் சீலெ

**காரல் வில்லெம் சீலே** (*Carl Wilhelm Scheele*, 9 திசம்பர் 1742 – 21 மே 1786) சுவீடனின் பொமேரானியாவைச் சேர்ந்த மருந்தியல் வேதியியலாளர் ஆவார். பொதுவாக மற்றவர்கள் கண்டுபிடித்ததாக பெருமைப்படுத்தப்படும் பல வேதியியல் கண்டுபிடிப்புகளை இவர் முன்னதாகவே கண்டுபிடித்திருந்ததால் இவரை "துரதிருட்ட சீலே" என்று ஐசாக் அசிமோவ் கூறுவார். காட்டாக, சீலே ஆக்சிசனை (சோசப்பு பிரீசிட்லி தமது கண்டுபிடிப்பை முதலில் பதிப்பித்தப் போதிலும்) கண்டுபிடித்தார்; இதேபோல மாலிப்டினம், தங்குதன், பேரியம், நீரியம், மற்றும் குளோரின் தனிமங்களை ஹம்பிரி டேவிக்கு முன்னதாகவே அடையாளம் கண்டார். சீலே கரிம அமிலங்களான தார்தாரிக் அமிலம், ஆக்சாலிக் அமிலம், யூரிக் அமிலம், லாக்டிக் அமிலம், மற்றும் சிட்ரிக் அமிலங்களையும் ஐதரோபுளோரிக், ஐதரசன் சயனைடு, ஆர்செனிக் அமிலங்களையும் கண்டுபிடித்துள்ளார். தமது வாழ்நாள் முழுவதும் செருமானிய மொழியிலேயே உரையாடி வந்தார்.
# காரல் வில்லெம் சீலெ

## பதிப்பித்த ஆய்வுகள்

கீழ்கண்ட அனைத்து ஆய்வுக்கட்டுரைகளும் பதினைந்தாண்டுகளுக்குள் சீலேயால் பதிப்பிக்கப்பட்டவை.
<div>
1. (1771) புளோரைட்டு (புளோசுபார்) மற்றும் அதன் அமிலம்
1. (1774) "பிராயுன்சுட்டீன்" அல்லது மக்னீசியா [ மாங்கனீசு ], இரு கட்டுரைகள்
1. (1775) பென்சாயின் உப்பு [ பென்சாயிக் அமிலம் ]
1. ஆர்சனிக் மற்றும் அதன் அமிலம்
1. சிலிக்கா, அலுமினா, படிகாரம்
1. சிறுநீரக கற்கள்
1. (1777) காற்று , தீ குறித்த வேதியியல் டிரீடீசு
1. (1778) மெர்குரியசு டுல்சிசு தயாரிக்க நீர்ம செய்முறை [ பாதரச குளோரைடு ]
1. புல்விசு அல்கரோதி தயாரிக்க எளிய செய்முறை [ அன்டுமனியின் ஆக்சிகுளோரைடு ]
1. மாலிப்டினம்
1. புதிய பச்சை வண்ணம் தயாரிப்பு
1. (1779) வளிமண்டலத்தில் நாளுமிருக்கும் தூய்மையான காற்றின் அளவு
1. சுண்ணாம்பு அல்லது இரும்பு கொண்டு நடுநிலையுப்புகளின் பிரிகை
1. பிளம்பாகோ
1. பாரைட்டு (கனமான சுண்ணாம்புக்கல்)
1. (1780) புளோசுபார்
1. பாலும் அதன் அமிலங்களும்
1. பால் சர்க்கரையின் அமிலம்
1. On the Relationship of Bodies
1. (1781) தங்குதன்
1. கச்சா சுண்ணாம்பில் உள்ள எரியும் பொருட்கள்
1. வெள்ளை ஈயம் தயாரிப்பு
1. (1782) ஈதர்
1. புளிங்காடியின் புரத்தல்
1. பெர்லின் நீலத்திலுள்ள வண்ணப்பொருள்
1. (1783) பெர்லின் புளூ
1. எண்ணெய், கொழுப்புகளிலிருந்து வினோத இனிப்பு கொள்கை [ கிளிசரால் ]
1. (1784) எலுமிச்சை சாறை படிகமாக்கும் முயற்சி
1. ரூபார்ப்-மண்ணின் உள்ளடக்கங்கள் [ கால்சியம் ஆக்சலேட் ] மற்றும் அசெடோசெல்லா அமிலம் தயாரிப்பு [ ஆக்சாலிக் அமிலம் ]
1. "பிளட் ஐ"யின் "நடு-உப்பு" வண்ணமிடல் [பொட்டாசியத்தின் மஞ்சள் புருசியேட்டு]
1. காற்று-அமிலம் [ கார்பானிக் அமிலம் அல்லது காபனீரொக்சைட்டு ]; பென்சாய்க் அமிலம். லாபிசு இன்பெர்னலிசு
1. எண்ணெய், கொழுப்புகளின் இனிய கொள்கை. காற்று-அமிலம்
1. (1785) பழங்களின் அமிலம், குறிப்பாக இராசுபெர்ரி
1. இரும்பு பாசுபேட்டு; மற்றும் பேர்ல்-உப்பு
1. வெவ்வேறு தாவரங்களில் ரூபார்ப்-மண் [ 29 காண்க] இருத்தல்
1. மகனீசியம் ஆக்சைடு (மக்னீசிய அல்பா) தயாரிப்பு
1. ஓசையுடன் வெடிக்கும் தங்கம். கார்ன் ஆயில் [ ஃபூசல் எண்ணெய் ]. கலோமெல்
1. காற்று-அமிலம்
1. ஈயம் இரசக்கலவை
1. வினேகர்-நாஃப்தா
1. சுண்ணாம்பு. அமோனியா அல்லது ஆவியாகும் காடி
1. மேலிக் அமிலம் மற்றும் சிட்ரிக் அமிலம்
1. காற்று, தீ, மற்றும் நீர்
1. (1786) காலின் முக்கிய உப்புக்கள் [ காலிக் அமிலம் ]
1. நைட்ரிக் காடி
1. ஈயத்தின் ஆக்சைடு. புகைசல்பூரிக்கமிலம்
1. பைரோபோரசு
1. ஐதரோபுளோரிக் அமிலத்தின் தனித்தன்மைகள்
</div>
# இன்டோ தி வூட்ஸ்

**இன்டோ தி வூட்ஸ்** இது 2014ஆம் ஆண்டு திரைக்கு வந்த அமெரிக்க நாட்டு கற்பனை திரைப்படம் ஆகும். இந்த திரைப்படத்தை வால்ட் டிஸ்னி பிக்சர்ஸ் தயாரிக்க, ரோப் மார்ஷல் என்பவர் இயக்கியுள்ளார். இந்த திரைப்படத்தில் மெரில் ஸ்ட்ரீப், எமிலி பிளண்ட், ஜேம்ஸ் கோர்டன், அனா கென்ட்ரிக், கிறிஸ் பைன், டிரேசி உல்மன், கிறிஸ்டின் பரான்ஸ்கி, ஜானி டெப் உள்ளிட்ட பலர் நடித்துள்ளார்கள்.
# செயோலைற்று

**செயோலைற்று** (*Zeolite*) நுண்துளையுடை, அலுமினோசிலிகேட்டு கனிமம் ஆகும். இவை பொதுவாக வணிகரீதியான பரப்புக் கவர்ச்சிப் பொருட்களாகவும் வேதி வினையூக்கிகளாகவும் பயன்படுகின்றன. செயோலைற்று என்ற சொல் 1756இல் சுவீடிய கனிமவியலாளரான அக்செல் பிரெடிரிக் குரான்சுடெட்டால் உருவாக்கப்பட்டது; இவர் இத்தகைய பொருளொன்றை சூடுபடுத்தியபோது ஏராளமான நீராவி வெளிப்பட்டதைக் கண்டு இப்பொருள் நீரைக் கவர்ந்திருப்பதை அவதானித்தார். இதனால் இப்பொருளுக்கு *சியோலைட்டு* எனப்பெயரிட்டார்; கிரேக்கத்தில் , என்பதற்கு "கொதிக்க" என்றும் , என்பதற்கு "கல்" என்றும் பொருளாகும்.  
செயோலைற்றுக்கள் இயற்கையில் கிடைக்கின்றன; தொழிற்சாலைகளிலும் பெருமளவில் தயாரிக்கப்படுகின்றன. அக்டோபர் 2012 நிலவரப்படி 206 தனித்தனி செயோலைற்று கட்டமைப்புகள் அடையாளம் காணப்பட்டுள்ளன; இவற்றில் 40க்கும் மேலாக இயற்கையில் கிடைக்கின்றன.
# அன்புரோக்கன்

**அன்புரோக்கன்** (*Unbroken*) 2014ஆம் ஆண்டு திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தை நடிகை ஏஞ்சலினா ஜோலி தயாரித்து மற்றும் இயக்கியுள்ளார். இந்த திரைப்படத்தில் ஜாக் ஓ கோன்னெல், டொம்ஹ்னால் க்லீசொன், மியாவி, காரெட் ஹெட்லண்டின், ஜெய் கோர்ட்னி, பின் விட்டுரோக் உள்ளிட்ட பலர் நடித்துள்ளார்கள்.
# அன்புரோக்கன்

## நடிகர்கள்

- ஜாக் ஓ கோன்னெல்
- டொம்ஹ்னால் க்லீசொன்
- மியாவி
- காரெட் ஹெட்லண்டின்
- ஜெய் கோர்ட்னி
- பின் விட்டுரோக்
# ஆழ்நீர் தாவுதல்

விலுள்ள நீர்மூழ்கு அருங்காட்சியகம்]]  
**ஆழ்நீர் தாவுதல்** அல்லது **ஆழ்நீர் மூழ்குதல்** (*Underwater diving*) என்பது நீரினடியே செல்லும் முறையாகும்; இதனை மூச்சுவிடும் கருவிகளுடனோ (இசுகூபா மூழ்கல் மற்றும் தரையிலிருந்து வழங்கப்பட்ட மூழ்கல்) அல்லது மூச்சடக்கியோ (எளிய நீர்ப்பாயல்) செய்யலாம். ஆழ்நீர் பரப்பில் காணப்படும் அழுத்தத்திலிருந்து தனிப்படுத்த வளிமண்டல மூழ்குடைகள் பயன்படுத்தபடலாம். அல்லது நிரம்ப ஆழங்களுக்குச் செல்கையில் ஏற்படும் அமுக்கநீக்க நோய்மை தீவாய்ப்புகளைத் தவிர்க்க நிரம்பல் மூழ்கல் நுட்பங்களைப் பயன்படுத்தலாம்.  
பெரும்பாலான மூழ்கல் செயற்பாடுகள் குறைந்த ஆழத்திலேயே நடக்கின்றன; கவசம்தாங்கிய வளிமண்டல மூழ்குடைகள் கூட மிகுந்த ஆழங்களில் நீரின் அழுத்தத்தை தாங்கவியலாது உள்ளன. தவிரவும் மிகவும் பாதுகாப்பான சூழல்களில் மட்டுமே மூழ்குதல் செயல்படுத்தப்படுகிறது. எந்தளவு பாதுகாப்பான சூழல் தேவை என்பது ஒவ்வொரு மூழ்காளருக்கும் மாறுபடும். அபூர்வமாக நீரல்லாத நீர்மங்களில் மூழ்க வேண்டியத் தேவை ஏற்படுகின்றது.  
**ஆழ்கடல் மூழ்குதல்** என்பது ஆழ்நீர் தாவுதலின் ஓர் வகையாகும். வழமையாக தரையிலிருந்து வழங்கு கருவியுடன் சீர்தரப்படுத்தப்பட்ட சீருடையுடன் வழமையான செப்பு தலைக்கவசத்துடன் கடலின் ஆழத்திற்கு மூழ்குவர்.  
பொழுதுபோக்கு மூழ்குதல் என்பது மனமகிழ்விற்காக நிகழ்த்தப்படுவதாகும்.
# ஆழ்நீர் தாவுதல்

## மேலும் பார்க்க

இசுகூபா மூழ்கல்
# பின் விட்டுரோக்

**பின் விட்ரோக்** (*Finn Wittrock*, பிறப்பு: அக்டோபர் 28, 1984)1984 ஒரு அமெரிக்க நாட்டு நடிகர் ஆவார். இவர் 2003ஆம் ஆண்டு கோல்ட் கேஸ் என்ற தொலைக்காட்சியின் மூலம் நடிப்புத்துறைக்கு அறிமுகமானார். அதை தொடர்ந்து பல தொலைக்காட்சி தொடர்களிலும் மற்றும் நோவா, அன்புரோக்கன் போன்ற திரைப்படங்களிலும் நடித்துள்ளார்.
# அவுரங்காபாத் மாவட்டம், பீகார்

**அவுரங்காபாத் மாவட்டம்**, பீகாரின் உட்பிரிவாகும். இதன் நிர்வாகத் தலைமையிட நகரம் *அவுரங்காபாத்* ஆகும்.
# அவுரங்காபாத் மாவட்டம், பீகார்

## உட்பிரிவுகள்

- வட்டங்கள்
- சட்டமன்றத் தொகுதிகள்: கோஹ் சட்டமன்றத் தொகுதி, ஓப்ரா, நபி நகர், குடும்பா, அவுரங்காபாத், ரஃபீகஞ்சு
- மக்களவைத் தொகுதிகள்: காராகாட், அவுரங்காபாத்
# புனித பிரான்சிசு தேவாலயம், கொச்சி

**புனித பிரான்சிசு தேவாலயம்** (ஆங்கிலம்:St. Francis Church) என்றழைக்கப்படும் தென்னிந்தியத் திருச்சபை தேவாலயம் கேரளாவின், கோட்டைக் கொச்சியில் 1503 ஆம் ஆண்டு முதன் முதலில் இந்தியாவில் கட்டப்பட்ட பழமையான ஐரோப்பிய கிறித்துவ தேவாலயம் ஆகும்.
# புனித பிரான்சிசு தேவாலயம், கொச்சி

## வரலாறு

புகழ்பெற்ற போர்ச்சுகீசிய நாடுகாண்பயணியான வாஸ்கோ ட காமா ஐரோப்பாவிலிருந்து இந்தியாவுக்கு கடல் வழியைக் கண்டுபிடித்து மே 20, 1498 ஆம் ஆண்டு கோழிக்கோடு நகருக்கு அருகே உள்ள கப்பத்
என்னும் கிராமத்தில் வந்திறங்கினார். இவரைப் பின் தொடர்ந்து வந்த
பெட்ரோ ஆல்வாரெசு காப்ரால் மற்றும் அஃபோன்சோ தே ஆல்புகெர்க்கே இவர்கள் தங்குவதர்க்கு கொச்சி அரசர் அனுமதியுடன் ஒரு கோட்டையுடன் மரத்தால் ஆன தேவாலயம் கட்டப்பட்டது. இந்த ஆலயத்தை இயேசுவின்
பன்னிரு திருத்தூதர்களுள் ஒருவரான புனித
பர்த்தலமேயுவின் பெயரில் அமைக்கப்பட்டது.  
அதன்பின் ஃப்ரான்ஸிஸ்கோ டே அல்மிடியா (Francisco de Almeida) என்னும் ஆளுனரின் தலையில் 1506 ஆம் ஆண்டில் பிரான்சிஸ்கன் சபை என்னும் கிறித்தவத் துறவிகளின் பிரிவு இதனை கற்கள் மற்றும் சுண்ணாம்புக்கலவை கொண்டு உருவாக்கியுள்ளனர். இதன் கட்டுமானம் 1516 ஆம் ஆண்டில் முடிக்கப்பட்டு புனித அந்தோனியார் பெயர் இடப்பட்டது.
# சாம் ரிலே

**சாம் ரிலே** (பிறப்பு: 8 ஜனவரி 1980) இவர் ஒரு இங்கிலாந்து நாட்டுத் திரைப்பட நடிகர் ஆவார். இவர் Control என்ற திரைப்படத்தில் நடித்ததன் மூலம் பரிசியமான நடிகர் ஆனார். அதை தொடர்ந்து பிராங்க்ளின், 13, பிரைட்டன் ராக், ஒன் த ரோட், மலேபிசென்ட் போன்ற திரைப்படங்களில் நடித்துள்ளார் .
# கிங்க்ஃபிஷர் ரெட்

கிங்க்ஃபிஷர் ஏர்லைன்ஸ் நிறுவனம் நடத்திய குறைந்த கட்டண விமானச் சேவை **கிங்க்ஃபிஷர் ரெட்** ஆகும். இது மும்பையினை தலைமையகமாகக் கொண்ட கிங்க்ஃபிஷர் நிறுவனத்தால் இயக்கப்பட்டது. இது பயணிகளை தனது முதன்மை நிறுவனமான கிங்க்ஃபிஷர் ஏர்லைன்ஸ் உதவியுடன் பெற்றது. ‘சினி பிலிட்ஸ்’ எனப்படும், விமானத்திற்குள் கொடுக்கப்படும் படிக்கக்கூடிய ஒரு சிறப்புமிக்க புத்தகம் கிங்க்ஃபிஷர் ரெட்டைப் பற்றிய பல தகவல்களைக் கொண்டது. ஆரம்பத்தில் ‘ஏர் டெக்கான்’ என அழைக்கப்பட்ட இந்நிறுவனம் பின்னர் கிங்க்ஃபிஷர் ரெட் என மாற்றப்பட்டது. கிங்க்ஃபிஷரின் அமைப்பின் வழியாக கிங்க்ஃபிஷர் ரெட்டில் இருக்கை பதிவு செய்பவர்களுக்கு சிறப்பு சலுகைகளும் வழங்கப்பட்டது.  
இந்தக் குறைந்த கட்டணச் சேவையினை தொடர முடியாத காரணத்தினால், கிங்க்ஃபிஷர் நிறுவனங்களின் உரிமையாளரான விஜய் மல்லையா, கிங்க்ஃபிஷர் ரெட்டின் விமானச் சேவையினை நிறுத்தப்போவதாக செப்டம்பர் 28, 2011 ல் அறிவித்தார்.
# கிங்க்ஃபிஷர் ரெட்

## வரலாறு

ஏர் டெக்கான், டெக்கான் ஏவியேஷனின் துணை நிறுவனமாக செயல்பட்டது. இது கேப்டன் G. R. கோபிநாத் அவர்களால் முதல் குறைந்த கட்டண விமான சேவையாகத் தொடங்கப்பட்டது. இதன் முதல் விமானம் ஆகஸ்ட் 23, 2003 இல் பெங்களுரில் இருந்து ஹப்ளிக்கு செயல்பட்டது. மனிதனின் இரு கரங்கள் இணைந்து பறப்பதைக் குறிப்பதுபோல் இதன் சின்னம் அமைந்துள்ளதால், இது பெரும்பாலும் சாதாரண மக்களுக்கும் பயன்படும் என்று எளிதாக அறிவுறுத்தியது. மேலும், அதனருகில் எழுதப்பட்டிருந்த “சிம்பிளி-ஃப்ளை” எனும் எழுத்துக்கள் எந்தவொரு சாதாரண மனிதனும் இனி பறக்கலாம் என்பதை எடுத்துரைத்தது. இதுதான் கேப்டன் கோபிநாத் அவர்களின் கனவும் கூட. ஒவ்வொரு இந்தியனும் ஒரு முறையாவது விமானத்தில் பறந்திருக்க வேண்டும், என்று அவர் கனவு கண்டதே இதற்குக் காரணம்.  
மதுரை, ஹப்ளி, மங்களூர் மற்றும் விசாகப்பட்டினம் போன்ற இரண்டாம்நிலை நகரங்களுக்கு முதல்நிலை பெருநகரங்களில் இருந்து விமானங்களை அனுப்ப வசதி செய்த முதல் நிறுவனம் ஏர் டெக்கான் ஆகும். இதன் தனித்தன்மையான வளர்ச்சி பல நிறுவனங்களை விமானச்சேவையில் முதலீடு செய்யத் தூண்டியது. அதன்பிறகு, விமானச்சேவையில் ஈடுபட்டிருந்த ஸ்பைஸ் ஜெட், இண்டிகோ ஏர்லைன்ஸ், ஜெட் லைட், மற்றும் கோ ஏர் போன்ற நிறுவனங்களுக்கு இடையே பலத்த போட்டி நிலவியது. உள்ளூர் விமானச்சேவையில் கட்டணத்தினைக் குறைப்பது குறித்தும் அவர்கள் தீவிரமாக சிந்தித்தனர்.
# கிங்க்ஃபிஷர் ரெட்

## கிங்க்ஃபிஷருடன் இணைதல்:

பின்னர், ஜனவரி 25, 2006 முதல் ஏர் டெக்கான் சரிவினைத் தழுவத் தொடங்கியது. அதன் பங்குச்சந்தை மற்றும் இதர இடங்களில் அடைந்த நஷ்டத்தின் காரணமாக ஏர் டெக்கான் சுமார் 3.4 பில்லியன் ரூபாய் பணத்தினை இழந்தது. இது அதன் கடைசி 15 மாதத்தில் அடைந்த இழப்பு மட்டுமே. பின்னர் பல செயல்முறைகளுக்குப் பின்னர் டிசம்பர் 19, 2007 இல் ஏர் டெக்கான், கிங்க்ஃபிஷர் ஏர்லைன்ஸ் உடன் இணைவதாகத் தெரிவிக்கப்பட்டது. இவ்வாறு இணைவதற்கு உள்ளூர் விமானச்சேவை ஐந்து ஆண்டுகளாவது பணியில் இருந்தால்தான் உலகளவில் விமானச்சேவையில் ஈடுபட முடியும் என்ற விதிமுறையும் ஒரு முக்கியக் காரணம். இரு நிறுவனங்களும் இணைந்த பின்னர் விஜய் மல்லையா அதன் தலைமை நிர்வாக அதிகாரியானார். கேப்டன் கோபிநாத் அதன் துணைத்தலைவராக நியமிக்கப்பட்டார். இது ஏப்ரல் 2008 முதல் அமலுக்கு வந்தது. கார்பரேட் மற்றும் வணிகச் சேவைகளுக்காக கிங்க்ஃபிஷர் நிறுவனமும், குறைந்த கட்டணச் சேவைகளுக்கு ஏர் டெக்கான் நிறுவனமும் என, இணைந்து செயலாற்றினர். ஆகஸ்ட் 2008 முதல் அந்நிறுவனம் ‘கிங்க்ஃபிஷர் ரெட்’ எனப் பெயர்மாற்றம் செய்யப்பட்டு, கிங்க்ஃபிஷரின் IATA குறியீட்டுடன் செயல்பட்டது.  
கிங்க்ஃபிஷர் ரெட்டின் உதவியுடன் இரயிலில் முதல் தர வகுப்பில் பயணம் செய்யும் அதே பண மதிப்பில் விமானத்திலும் பயணம் செய்யலாம் என நிரூபித்தனர். செப்டம்பர் 2011 முதல் கிங்க்ஃபிஷர் ரெட் தனது சேவைகளை நிறுத்திக் கொண்டது.
# கிங்க்ஃபிஷர் ரெட்

## இலக்குகள்

கிங்க்ஃபிஷர் ரெட் இந்தியாவின் பல பகுதிகளுக்கும், சர்வதேச அளவில் சில பகுதிகளுக்கும் தனது விமான சேவையினை புரிந்தது. அவற்றுள் முக்கியமானவை:
தென்னிந்தியா – அந்தமான் நிக்கோபார் தீவுகள், ஆந்திர பிரதேசம், அசாம், பீகார், சண்டிகார், டெல்லி, கோவா, குஜராத், ஹிமாசல பிரதேசம், ஜம்மு காஷ்மீர், ஜார்கண்ட், கர்நாடகா,மத்திய பிரதேசம், மகாராஷ்டிரா, மணிப்பூர், ராஜஸ்தான், தமிழ்நாடு, தெலுங்கானா மற்றும் உத்தரகாண்ட்.
# கிங்க்ஃபிஷர் ரெட்

## விமானக் குழுமங்கள்

குறைந்த கட்டணச் சேவைகளை நிறுத்திய பிறகு ஏர்பஸ் A-320 மற்றும் ATR-72 விமானங்கள் கிங்க்ஃபிஷரின் இதர விமான சேவைகளுக்கு மாற்றியமைக்கப்பட்டு பின்னர் பயன்படுத்தப்பட்டது.
விபத்துக்கள்:
செப்டம்பர் 24, 2003 இல் ஹைதராபத்திலிருந்து விஜயவாடாவிற்கு சென்ற ஏர் டெக்கானின் விமானம் பறப்பதற்கு முன்பாக நடையோட்டம் செய்யப்படும்போதே தீப்பிடித்தது. அந்த விமானத்தில் வெங்கையா நாயுடு, ராஜீவ் பிரதாப் ருடி, எர்ரான் நாயுடு போன்ற பல முக்கியப் பிரமுகர்கள் இருந்தனர். இது ATR-42 விமானம் மூலம் இயக்கப்பட்டது.  
அடுத்த மார்ச் 29, 2004 இல் கோவாவிலிருந்து பெங்களுர் சென்ற விமானம் பறந்து சென்ற அரை மணிநேரத்தில் புகை நிரம்பியதாக திரும்பி வந்தது. இதுவும் ATR-42 விமானம் மூலம் இயக்கப்பட்டதுதான்.  
மார்ச் 11, 2006 இல் கோயம்புத்தூரில் இருந்து பெங்களூருக்குச் சென்ற விமானம் HAL விமான நிலையத்தில் கஷ்டப்பட்டு தரையிறக்கப்பட்ட்து. அதில் 44 பேர் இருந்தனர் (40 பயணிகள் மற்றும் 4 ஊழியர்கள்). அவர்களுக்கு எந்த உயிர்பாதிப்பும் ஏற்படவில்லை, ஆனால் ATR-42 விமானம் அதிக பாதிப்புக்குள்ளானது.
# கல்யாண கனவுகள்

**டோலி அமானோ கி** என்பது திசம்பர் 2, 2013 முதல் செப்டம்பர் 25, 2015 வரை ஒளிபரப்பான இந்தி மொழி தொலைகாட்சித் தொடர் ஆகும். இந்தத் தொடர் திங்கள் முதல் வெள்ளி வரை இரவு 10 மணிக்கு ஜீ தொலைக்காட்சியில் ஒளிபரப்பாகி 482 அத்தியாயங்களுடன் நிறைவு பெற்றது.  
இந்த தொடர் தமிழ் மொழியில் 'கல்யாண கனவுகள்' என்ற பெயரில் மொழி மாற்றம் செய்யப்பட்டு பாலிமர் தொலைக்காட்சியில் ஒளிபரப்பானது.
# கான் கேர்ள்

**கான் கேர்ள் ** இது 2014ஆம் ஆண்டு திரைக்கு வந்த அமெரிக்க நாட்டு திரில்லர் திரைப்படம் ஆகும்.
இந்த திரைப்படத்தை டேவிட் ஃபின்சர் இயக்க, பென் அஃப்லெக், நீல் பாட்ரிக் ஹாரிஸ், டெய்லர் பெர்ரி, கர்ரி கூன், கிம் டிக்கன்ஸ் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 3, 2014ஆம் ஆண்டு வெளியானது.
# தி ஜட்ஜ்

**தி ஜட்ஜ்** இது 2014ஆம் ஆண்டு திரைக்கு வந்த அமெரிக்க நாட்டுத் திரைப்படம் ஆகும். இந்தத் திரைப்படத்தை டேவிட் டோப்கின் இயக்க, ராபர்ட் டவுனி ஜூனியர், ராபர்ட் துவால் உள்ளிட்ட பலர் நடித்துள்ளார்கள். இந்தத் திரைப்படம் அக்டோபர் 10, 2014ஆம் ஆண்டு வெளியானது.
# ஸ்டீவென் ஸ்ட்ரைட்

**ஸ்டீவென் ஸ்ட்ரைட்** (**Steven Strait**, பிறப்பு: மார்ச் 23, 1986) ஒரு அமெரிக்க நாட்டு நடிகர், பாடகர் மற்றும் விளம்பர நடிகர் ஆவார். இவர் தி கோவேனன்ட், 10,000 BC போன்ற திரைப்படங்களிலும் மற்றும் சேஸ், மேஜிக் சிட்டி, ரிவெஞ்ச் போன்ற சில தொலைக்காட்சி தொடர்களிலும் நடித்துள்ளார்.
# ஸ்காட் ஈஸ்ட்வுட்

**ஸ்காட் ஈஸ்ட்வுட்** (பிறப்பு: மார்ச் 21, 1986) ஒரு அமெரிக்க நாட்டு நடிகர் மற்றும் விளம்பர நடிகர் ஆவார். இவர் டெக்சாஸ் செயின்ஸா 3டி, ஃபியூரி போன்ற பல திரைப்படங்களில் நடித்துள்ளார். இவர் முன்னால் புகழ் பெற்ற நடிகர் மற்றும் இயக்குனருமான கிளின்ட் ஈஸ்ட்வுட் வின் மகன் என்பது குறிப்பிடத்தக்கது.
# சேவியர் சாமுவேல்

**சேவியர் சாமுவேல்** (பிறப்பு: 10 திசம்பர் 1983) இவர் ஒரு ஆஸ்திரேலிய நாட்டுத் திரைப்பட நடிகர் ஆவார். இவர் தி ட்விலைட் சாகா: எக்லிப்ஸ், ஃபியூரி போன்ற பல திரைப்படங்களில் மற்றும் சில மேடை நாடகங்களிலும் நடித்ததன் மூலம் புகழ் பெற்ற நடிகர் ஆனார்.
# சிட்டி பாபு (வீணைக் கலைஞர்)

**வீணை சிட்டிபாபு** என அறியப்பட்ட **சிட்டி பாபு** (அக்டோபர் 13, 1936 – பிப்ரவரி 9, 1996) தென்னிந்தியாவைச் சேர்ந்த வீணைக் கலைஞராவார்.
# சிட்டி பாபு (வீணைக் கலைஞர்)

## பிறப்பும், இசைப் பயிற்சியும்

ஆந்திர மாநிலம் காக்கிநாடாவில் பிறந்த சிட்டிபாபுவின் இயற்பெயர் ஹனுமானுலு என்பதாகும். ஈமனி சங்கர சாஸ்திரி என்பவரிடம் வீணைப் பயிற்சி பெற்றார்.  
தனது தந்தை செல்லப்பள்ளி ரங்காராவ் ஒருமுறை வீணை வாசித்துக் கொண்டிருந்தபோது, தவறொன்றை 5 வயது சிறுவன் சிட்டி பாபு சுட்டிக்காட்டினார்.
# சிட்டி பாபு (வீணைக் கலைஞர்)

## இசை வாழ்க்கை

### திரைப்படத் துறைப் பங்களிப்புகள்

திரைப்பட இசைக்குழுக்களில் வீணை வாசித்துள்ளார். சம்பூர்ண இராமாயணம் திரைப்படத்தில் இராவணன் வாசிப்பதாக அமைக்கப்பட்ட 'சங்கீத சௌபாக்கியமே' எனும் பாடலில் வீணை வாசித்தவர் இவரே. தேசிய விருது பெற்ற திக்கற்ற பார்வதி எனும் திரைப்படத்தின் இசையமைப்பாளர் சிட்டிபாபு ஆவார்.
# சிட்டி பாபு (வீணைக் கலைஞர்)

## இசை வாழ்க்கை

### மேடைக் கச்சேரிகள்

இவரது கச்சேரிகளில் இடம்பெறும் கதனகுதூகலம், குக்குக் பாட்டு போன்றவை நேயர்களிடம் வரவேற்பைப் பெற்றன.
# சிட்டி பாபு (வீணைக் கலைஞர்)

## பெற்ற விருதுகள்

- கலைமாமணி விருது, 1972
- சங்கீத சூடாமணி விருது, 1990
- சங்கீத நாடக அகாதமி விருது, 1990
# சிட்டி பாபு (வீணைக் கலைஞர்)

## குடும்பம்

இவரின் மனைவி, சுதந்திரப் போராட்ட வீரர் பட்டாபி சீத்தாராமய்யாவின் பேத்தியாவார். சிட்டிபாபுவின் மகன் சுந்தர் சி. பாபு பிரபல திரைப்பட இசையமைப்பாளர்.
# சிட்டி பாபு (வீணைக் கலைஞர்)

## மறைவு

பிப்ரவரி 9, 1996 அன்று மாரடைப்பின் காரணமாக தனது 59 ஆவது வயதில் காலமானார்.
# விக்கிப்பீடியா:விக்கித் திட்டம் பெண்ணியம்/அண்மையில் உருவாக்கப்பட்ட கட்டுரைகள்/நபர்கள்

- கொன்ச்செ கவாமி
- கெர்டா லெர்னர்
- எல்லா பேக்கர்
- எலிசபெத் ஃபிரை
- மீனா கந்தசாமி - எழுத்தாளர்
- காயத்ரி சங்கரன் - கருநாடக இசை
- அனிதா ரத்னம் - பரத நாட்டியம்
- பர்கா தத் - ஊடகவியலாளர்
- மல்லிகா சீனிவாசன் - தமிழகத் தொழிலதிபர்
- பிரியம்வதா - தமிழக ஊடகவியலாளர்
- எம். நர்மதா - இந்திய இசை (வயலின்)
# சிட்டிபாபு

**சிட்டிபாபு** (*Chitti Babu*) என்ற தலைப்பில் உள்ள கட்டுரைகள்:  
- சிட்டிபாபு (வீணைக் கலைஞர்)
- சிட்டிபாபு (நடிகர்) (1964–2013) தமிழ்த் திரைப்பட நகைச்சுவை நடிகர்
- சை. வே. சிட்டிபாபு, கல்விமான்
- சொ. சிட்டிபாபு (1935-1977) தமிழக அரசியல்வாதி
# எலியா வுட்

**எலியா வுட்** (பிறப்பு: ஜனவரி 28, 1981) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் த லார்டு ஆப் த ரிங்ஸ்: த பெலொசிப் ஆப் த ரிங் என்ற திரைப்பட தொடரில் ப்றோடோ பாக்கின்ஸ் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். இந்த திரைப்படத்தில் நடித்தற்காக பல விருதுகளை வென்றார் என்பது குறிப்பிடத்தக்கது.
# விக்கோ மோர்டென்சென்

**விக்கோ மோர்டென்சென்** (பிறப்பு: அக்டோபர் 20, 1958) ஒரு அமெரிக்க நாட்டு நடிகர், கவிஞர், இசையமைப்பாளர் மற்றும் புகைப்பட ஓவியர் ஆவார். இவர் த லார்டு ஆப் த ரிங்ஸ்: த பெலொசிப் ஆப் த ரிங் என்ற திரைப்பட தொடரில் ஆரகொர்ன் என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார். அதை தொடர்ந்து ஈஸ்டேர்ன் ப்ரோமிசெஸ், தி ரோட் போன்ற பல திரைப்படங்களில் நடித்துள்ளார்.
# சீன் ஆஸ்டின்

**சீன் ஆஸ்டின்** (பிறப்பு: பெப்ரவரி 25, 1971) ஒரு அமெரிக்க நாட்டு நடிகர், இயக்குநர், குரல் கலைஞர் மற்றும் தயாரிப்பாளர் ஆவார். இவர் த லார்டு ஆப் த ரிங்ஸ்: த பெலொசிப் ஆப் த ரிங் என்ற திரைப்பட தொடர்களில் நடித்ததன் மூலம் புகழ் பெற்ற நடிகர் ஆனார்.
# யாமாகுச்சி எசுத்தராக்கல் வினை

**யாமாகுச்சி எசுத்தராக்கல் வினை** (*Yamaguchi esterification*) என்பது அலிஃபாட்டிக் கார்பாக்சிலிக் அமிலம் மற்றும் 2,4,6-முக்குளோரோபென்சோயில் குளோரைடு (யாமாகுச்சி வினையூட்டி) ஆகிய இரண்டு கரிமசேர்மங்களும் வினைபுரிந்து கலப்பு அமில நீரிலிகளை உருவாக்கும் ஒரு வேதி வினையாகும். பின்னர் இந்த கலப்பு நீரிலி விகிதவியல் அளவு இருமெத்திலமினோபிரிடின் முன்னிலையில் ஆல்ககாலுடன் சேர்ந்து விரும்பத்தக்க எசுத்தரை அளிக்கிறது. இவ்வேதிவினையை முதன்முதலில் 1979 ஆம் ஆண்டில் மசாரு யாமாகுச்சி அறிமுகப்படுத்தினார்.  
குறிப்பாக இந்த வேதிவினை மேக்ரோ - லாக்டோன் வகை உயர் செயல்திறன் வளைய எசுத்தர்கள் தயாரிக்கும் தொகுப்பு வினைகளில் பயனுள்ளதாக இருக்கிறது.
# யாமாகுச்சி எசுத்தராக்கல் வினை

## வினை வழிமுறை

அலிஃபாட்டிக் காபொட்சிலேட்டு யாமாகுசி கரணியின் கார்பனைல் கார்பனுடன் சேர்ந்து முதலில் கலப்பு நீரிலியாக மாறுகிறது. பின்னர் தடையுற்ற இக்கார்பன் பகுதி தலத்தேர்வு முறையில் இருமெத்திலமினோபிரிடினால் தாக்கப்படுகிறது. இதன் விளைவாக அசைல் பதிலீடு செய்யப்பட்ட இருமெத்திலமினோபிரிடின் உண்டாவதும் அதனைத் தொடர்ந்து இது ஆல்ககாலுடன் வினைபுரிந்து எசுத்தரை உருவாக்குதலும் படிப்படியாக நிகழ்கின்றன.  
அலிஃபாட்டிக் அமில வினைகளின் தலத்தேர்வு முறையை விளக்குவதற்கு சமச்சீர் அலிஃபாட்டிக் நீரிலி உருவாகும் இவ்வினை முன்மொழியப்படுகிறது. இதனடிப்படையில் அலிஃபாட்டிக் காபொட்சிலேட்டுகள் அதிக ஆற்றல் அணுக்கருகவரிகள் என்றும் அலிஃபாட்டிக் நீரிலிகள் இருமெத்திலமினோபிரிடின், ஆல்க்கால் மற்றும் அதனையொத்த பிற சேர்மங்களுடன் அதிக எலக்ட்ரான் கவர் ஆற்றலும் கொண்டிருப்பதாக அறியப்படுகிறது.
# புபொப 7

**புபொப 7** (*NGC 7*) என்று பட்டியலிடப்பட்டுள்ள சுருள் விண்மீன் பேரடை சிற்ப விண்மீன் குழாமில் காணப்படுகிறது. 1834 ஆம் ஆண்டில் ஆங்கிலேய வானியல் வல்லுநர் சான் எர்ச்செல் அக்காலத்திலிருந்த 18.7 அங்குல தெறிப்புவகைத் தொலைநோக்கியின் உதவியால் இவ்வானுறுப்பைக் கண்டுபிடித்தார். வானியலாளர் சுடீவ் காட்லீப் இவ்விண்மீன் பேரடை பெரியது என்றாலும் பால்வெளி கண்ணோட்டத்தில் விளிம்பு நிலையில் உள்ளதாகவும் நேரடியான புறப்பார்வையின் மூலமாகப் பார்த்து இவ்விண்மீன் பேரடையை எவ்வாறு உற்று நோக்கமுடியும் என்றும் ஐயத்தை முன்வைக்கிறார்.
# அமலாபுரம்

**அமலாபுரம்** (அ) **அமலபுரம்** மண்டலம் (ஆங்கிலம்:Amalapuram), இந்தியாவின் ஆந்திரப் பிரதேசம் மாநிலத்தில் அமைந்துள்ள கிழக்கு கோதாவரி மாவட்டத்தில் இருக்கும் ஒரு நகராட்சி ஆகும். ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் அமலாபுரமும் ஒன்றாகும்.
# அமலாபுரம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 3&nbsp;மீட்டர் (9&nbsp;அடி) உயரத்தில் இருக்கின்றது.
# அமலாபுரம்

## ஆட்சி

இது ஆந்திர சட்டமன்றத்திற்கு அமலாபுரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
# அமலாபுரம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 53,231 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அமலபுரம் மக்களின் சராசரி கல்வியறிவு 89.78 % ஆகும். அமலபுரம் மக்கள் தொகையில் 8.71 % ஆறு வயதுக்குட்பட்டோர் ஆவார்கள்.இதன் மக்கள் தொகையில் இந்துக்கள் 94.79%, இசுலாமியர் 2.87%, கிறித்தவர்கள் 1.99%, சமணர்கள் 0.16% மற்றும் பிறர் 0.19% ஆக உள்ளனர்.
# அமலாபுரம்

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன:  
- அமலாபுரம் (ஊரகம்)
- இந்துபள்ளி
- இம்மிடிவரப்பாடு
- ஈதரபல்லி
- ஏ. வேமவரம்
- குன்னேபள்ளி அக்ரகாரம்
- சமனசா
- சாக்கூர்
- தாண்டவபள்ளி
- நடிபூடி
- நல்லமில்லி
- பட்னவில்லி
- பண்டாருலங்கா
- பாலகும்மி
- பேரூர்
- வன்னெ சிந்தலபூடி
- ஜனுபள்ளி
# ஒக்டாவியோ பாஸ்

**ஒக்டாவியோ பாஸ்** (Octavio Paz Lozano; 31 மார்ச்சு 1914-ஏப்பிரல் 19, 1998) என்பவர் மெக்சிகோ நாட்டைச் சேர்ந்த, நோபல் பரிசு பெற்ற ஓர் இலக்கியவாதி ஆவார். இவர் கவிஞர், எழுத்தாளர், நூலாசிரியர், தூதுவர் எனப் பல பரிமாணங்களைக் கொண்டவர்.
# ஒக்டாவியோ பாஸ்

## இளமைக்காலம்

ஒக்டாவியோவின் தாத்தா ஓர் எழுத்தாளராக இருந்த காரணத்தால் அவருடைய நூலகம் இவருக்குப் பயன்பட்டது. அந் நூலகத்தில் இருந்த
நூல்களை எடுத்துப் படித்ததால் ஐரோப்பிய இலக்கியங்களையும் மேக்சிகோ நாட்டு இலக்கியங்களையும் பற்றி அறிய வாய்ப்புக் கிட்டியது.
பள்ளியில் சட்டக் கல்வியைப் பயின்றார். பின்னர் ஆசிரியராகப் பணி புரிந்தார்.
# ஒக்டாவியோ பாஸ்

## எழுத்துப்பணி

டி. எச். லாரன்சு எழுதிய நூல்கள் இவரைக் கவர்ந்தன. 1950 இல் 'தி லேபிரிந்த் ஆப் சாலிட்யூட்' என்னும் நூலை எழுதி வெளியிட்டார். இது சுபானிசு மொழியில் எழுதப்பட்ட புகழ் பெற்ற நூல் ஆகும்.மெக்சிகோவின் நாகரிகம், பண்பாடு, வரலாறு, அந்நாட்டு மக்களின் உளவியல் ஆகியவற்றைப் பற்றி விளக்கமாக இந்த நூலில் எழுதினார். ஒக்டாவியோ தம் கவிதைகளை அமெரிக்கக் கவிஞரான டி எஸ் எலியட் பாணியில் எழுதினார் என்பது குறிக்கத்தக்கது. தனியாக இலக்கிய இதழ்களை நடத்தி வந்த ஒக்டாவியோ பாஸ் சனநாயகத்துக்கு ஆதரவாகக் குரல் எழுப்பி வந்தார்.
# ஒக்டாவியோ பாஸ்

## தூதர் பணி

இந்தியாவுக்கான மெக்சிகோ தூதராகப் பணியாற்றினார். அச்சமயம் 1968 ஆம் ஆண்டில் போராட்டத்தில் ஈடுபட்ட மாணவர்களை மெக்சிகோ அரசு தம் இராணுவம் கொண்டு சுட்டுக் கொன்றது. எனவே மெக்சிகோ அரசின் அடக்குமுறையைக் கண்டித்து ஒக்டாவியோ தம் பதவியைத் துறந்தார். 1970 ஆம் ஆண்டில் ஆர்வர்டு பல்கலைக் கழகப் பேராசிரியர் பதவியை ஏற்றார். நான்கு ஆண்டுகள் அப்பதவியில் இருந்து பணியாற்றினார்.
# ஒக்டாவியோ பாஸ்

## விருதுகள்

இவருடைய இலக்கியத்திற்கான நோபல் பரிசு 1990 ஆம் ஆண்டில் வழங்கப்பட்டது. இது மட்டுமன்றி பல விருதுகளையும் பரிசுகளையும் பெற்றார். பல நாடுகளுக்கும் பயணம் செய்தார்.
# ஒக்டாவியோ பாஸ்

## மேற்கோள்

http://www.nobelprize.org/nobel_prizes/literature/laureates/1990/paz-bio.html  
http://www.poets.org/poetsorg/poet/octavio-paz
# அடிச்சட்டம்

**அடிச்சட்டம்** (Chassis, Frame) (, ; என்பது கட்டுமானத்தையும், பயன்பாட்டில் ஒரு மனிதனால் உருவாக்கப்பட்ட பொருளையும் தாங்கும் ஒரு உள்கட்டமைப்பாகும். தானுந்தின் சக்கரம், பொறி ஆகியவற்றை தாங்கும் அடிபாகத்தில் உள்ள சட்டம் இதற்கு ஒரு உதாரணமாகும். பொதுவாக அடிச்சட்டம் அதிக வலு கொண்ட பொருள்களைக் கொண்டு தயாரிக்கப்படுகிறது.
# அடிச்சட்டம்

### அடிச்சட்டம்

மனித உடலில் எலும்புகள் எவ்வளவு முக்கியமோ அதுபோல் மகிழுந்தில் அடிச்சட்டம் அவ்வளவு முக்கியமான ஒரு பகுதியாகும்.  
பொதுவாக, மகிழுந்து (எஸ்யூவி), எல்.சி.வி (LCV) களில் பயன்படுத்தப்படும் அடிச்சட்டமானது ஏணி வடிவத்தில் பரவலாக அமைத்திருப்பார்கள். இவை பெரும்பாலும் குறை கரி எஃகு உலோகத்தால் உருவாக்கபடுகிறது. இதன் தடிமன் 1.8 மில்லி மீட்டரிலிருந்து 5&nbsp;மில்லி மீட்டர் வரை இருக்கும். இதன் எடையானது 200&nbsp;கிலோ கிராமிலிருந்து 220 கிலோகிராம் வரை இருக்கக்கூடும். நீளம் 4.5 மீட்டர் மற்றும் அகலம் 1.2 மீட்டர் வரையிலும் இருக்கும். நீள வாக்கில் நீண்ட ஒரே வடிவத்தை உடைய இரண்டு பாகங்களை பக்கப் பகுதிகள் என்றும், இவற்றை குறுக்கு வாக்கில் இணைக்கக்கூடிய பாகத்தை குறுக்குப் பகுதிகள் என்றும் கூறுவர். பெரும்பாலும் இவற்றை இணைக்க அறையாணி, திருகாணியைவிட பற்றவைப்பு முறை வலிமையானது என்பதால் இம் முறையே பின்பற்றபடுகிறது.  
அடிச்சட்டதின் குறுக்குப் பகுதிகள் ஆங்கில எழுத்து "சி" வடிவிலும் பக்கப் பகுதிகள் இரண்டு "சி" பாகங்களை இணைத்து பற்றவைப்பு செய்வதன் மூலம் செவ்வகமாகவும் வடிவமைக்கப்படுகிறது. அடிச்சட்டமானது, இலகுவாக ஒன்றிணைப்புச் செய்யவும், முன்சக்கரத்திற்கும் பின்சக்கரத்திற்கும் இடையிலான நீள அளவை கூட்டவும் குறைக்கவும் ஏதுவாக அ, ஆ மற்றும் இ என 3 பகுதிகளாகப் பிரிக்கபடுகிறது. பகுதி-ஆ வின் நீள அளவை கூட்டி குறைப்பதன் மூலம், நீள அளவுகளின் வித்தியாசத்தின் அடிப்டையில் 3 விதமான அடிச்சட்டங்கள் உருவாக்கப்படுகின்றன.
1. முறையான வடிவம்
1. கூட்டு வடிவம் (CREW)
1. நீட்சிக்கப்பட்ட வடிவம்
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### இடித்துக்கொள்ளுதல்

பாகங்களை ஒன்றிணைக்கும்போது பக்கவாட்டில் உள்ள பாகங்களில், ஒன்றுடன் ஒன்றோ அல்லது அறையாணி, திருகாணி, பற்றுவைப்பு மணிகளுடன் (WELD BEAD) இடித்துக்கொள்ளாமல் அல்லது இவைகளுக்கு இடையே குறுக்கீடு ஏதும் இல்லை என்பதை உறுதிபடுத்தவும்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### ஆரம் தேர்ந்தெடுப்பது

இரண்டு பாகங்களை இணைக்கும்போது அதன் ஆரம் படத்தில் காண்பிக்கப்பட்டுள்ளதுபோல் அமையவேண்டும்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### பாகங்களை இணைத்தல்

இரண்டு பாகங்களை இணைக்கும்போது அவைகளுக்கிடையுள்ளான இடைவெளி 0.25 மி.மீ (வடிவமைப்பை பொருத்து இடைவெளியின் அளவு மாறலாம்) இருக்குமாறு வடிவமைக்க வேண்டும். இரண்டு அல்லது அதற்கு மேற்பட்ட பாகங்களை இணைக்கும்போது அவைகளை எந்த வரிசையில் இணைக்கவேண்டும் என்பதை உறுதி செய்து கொள்ளவும்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### குறுக்குப் பகுதிகளின் உயரம் கணக்கிடுதல்

குறுக்குப் பகுதி மற்றும் பக்கப்பகுதி இணையும் இடத்தில் குறுக்குப் பகுதியின் உயரம் பக்கப்பகுதி உயரத்தில் குறைந்தபட்சம் மூன்றில் இரண்டு பங்கு இருந்தால் உறுதித் தன்மை அதிகரிக்கும் (இது வடிவமைப்பைப் பொருத்ததாகும்)
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### துல்லியம் பாதுகாத்தல்

இரண்டு பாகங்களை, மூடிய ஒரு பாகமாக இணைக்கும்போது, மிக துல்லியமாகவும் எளிதாகவும் இணையும் படி வடிவமைக்க வேண்டும் (எ.கா--துளை இடுதல், உட்பிடி அமைதல்).
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### வளைவுப்பகுதில் ஆரம்

தகடின் வளைவுகளில் உட்பகுதியின் ஆரம் ≧ 2டி (டி= தகடின் தடிமன்) மேல் இருக்குமாறு வடிவமைக்கவேண்டும்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### வளைவுகள் வடிவமைப்பு

அபிவிருத்தி வடிவத்தின் போது விளிம்புப் பிணையானது மற்ற இடங்களில் குறுக்கீடு செய்யாதது போல் இருக்கவேண்டும் விளிம்புப் பிணையின் ஆரம் முடியும் இடத்திலிருந்து 3t ( டி- தகட்டின் தடிமன்) நீளம் இருந்தால் போதுமானது (இது நீளம், தேவையை பொறுத்தது). மொத்த எடையில், நிகர எடையானது 70% மேல் இருக்கவேண்டும். முடிந்த அளவு கழிவு எடையை குறைக்கவேண்டும்  
நிகர எடை / மொத்த எடை=(1.5 / 2)*100 =75%
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### நீர்த் தேங்குதல்

சில பாகங்களை (S/MBR, C/MBR, BRKT) வடிவமைக்கும் போது நீர் தேங்காதவாறு அமைத்தல் அவசியம். இதன் மூலம் துருப்பிடித்தல் மற்றும் மண் சேருவதை தவிர்த்து உறுதித்தன்மையை அதிகரிக்கலாம்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### பொதுவான வடிவமைப்பு

பாகங்கள் வடிவமைக்கும் போது, எல்லா இடங்களிலும் பயன்படும்படி பொதுவான வடிவமாக இருத்தல் அவசியம் (செலவை குறைக்கும் ) தவிர்க்கமுடியாத காரணம் இருப்பின் மாறுபட்ட வடிவ பாகங்களை வடிவமைக்கலாம்.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### கூர்மையான வடிவமைப்பு

பாகங்கள் வடிவமைக்கும் போது கூர்மையான முனைகள் இல்லாமல் பார்த்துக்கொள்ளவேண்டும், கூர்மையான முனைகள் ஒன்றிணைப்பு செய்யும் போது காயத்தை ஏற்படுத்த வாய்ப்பு உள்ளது.
# அடிச்சட்டம்

## அடிச்சட்டம் வடிவமைக்கும் போது கவனிக்கவேண்டியவை

### பற்றவைப்பு

பற்றவைப்பு செய்யும் போது பற்றவைப்பு பந்தமானது மற்ற பாகங்குளுடன் எந்தவித குறுக்கீடும் செய்யவில்லை என்பதை உறுதிபடுத்த வேண்டும்.  
- சில விதிமுறைகள் (இவைக் கட்டாயம் அல்ல. தேவைக்கேற்ப மாறுபடலாம்)  
S/MBRஇன் ஆரம் பகுதியில் பற்றவைப்புச் செய்வதை தவிர்க்கலாம். ஒருவேளை வலிமை குறைவாக உள்ளது என கண்டறியப்பட்டால், ஆரம் பகுதிலும் பற்றவைப்புச் செய்யலாம். பற்றவைப்பின் நீளம் 30 மில்லி மீட்டருக்கு குறைவில்லாமல் இருக்குமாறு பாகங்கள் வடிவமைக்கவேண்டும் (வலிமையை அதிகரிக்க வேண்டிய பட்சத்தில் மாறுதலுக்குட்பட்டது)
# அடிச்சட்டம்

## பகுப்பாய்வு

அடிச்சட்டம் முழுவதுமாக உருவாக்கப்பட்ட பிறகு கீழ்காணும் பல்வேறு பகுப்பாய்வுக்கு உட்படுத்தப்படுகிறது.  
1. இயற்கை அதிர்வு (NATURAL VIBRATION)
1. தகைவு (STRESS ANALYSIS)
1. நிலைமத் திருப்புத்திறன் (MOMENT OF INERTIA)
1. பக்கவாட்டு பகுப்பாய்வு (LATERAL ANALYSIS)
1. மாறாநிலை ஆய்வு (STATIC ANALYSIS)
1. முறுக்குகின்ற பகுப்பாய்வு (TORSIONAL ANALYSIS)
# எம். நர்மதா

**முனைவர் எம். நர்மதா** (*Dr. M. Narmadha*) கருநாடக மற்றும் இந்துசுதானிய இசை மரபுகளில் வந்த இந்திய வயலின் கலைஞர் ஆவார் .
# எம். நர்மதா

## ஆரம்ப வாழ்க்கை

நர்மதா வயலின் கலைஞர் எம். எஸ். கோபாலகிருட்டிணனின் மகளாவார். இவர் தனது தாத்தா பாரூர் ஏ. சுந்தரம் ஐயரிடமும் பின்னர் தனது தந்தையிடமும் பயிற்சி பெற்றார். தில்லி பல்கலைக்கழகத்தில் சித்தார் இசைக் கலைஞரும், பேராசிரியருமான தேபு சவுத்ரி மற்றும் இசைக்கலைஞர் முனைவர் கே. ஜி. கிண்டே ஆகியோரின் கீழ் பல்கலைக்கழக மானியக் குழுவின் சக ஊழியராக முனைவர் பட்டம் பெற்றார். இவரது முனைவர் பட்ட ஆய்வு வட மற்றும் தென்னிந்திய இசை பாணிகளை ஒப்பிடுகிறது.
# எம். நர்மதா

## பயிற்சி

புகழ்பெற்ற, திறமையான இசைக்கலைஞர்களின் குடும்பத்தில் பிறந்த எம். நர்மதா, பாரூர் எம்.எஸ்.ஜி பாரம்பரியத்தின் மூன்றாவது தலைமுறையாவார். இவரது தாத்தா பாரூர் சுந்தரம் ஐயர் என்பவரிடம், நான்கு வயதிலிருந்து முறையான பயிற்சியுடன் தொடங்கினார். பத்மசிறீ மற்றும் பத்ம விபூசண் விருது பெற்ற இவரது தந்தை எம்.எஸ். கோபாலகிருட்டிணன் (வயலின்) மற்றும் தாய் மீனாட்சி ஆகிய இருவரிடமிருந்தும், சங்கீத கலாநிதி டி. எம். தியாகராஜனிடமிருந்தும் கருநாடக மற்றும் இந்துஸ்தானி முறைகளை ஒரே நேரத்தில் கற்றார். பின்னர் இரு பாணிகளிலும் தன்னை ஈடுபடுத்தியுள்ளார்.
# எம். நர்மதா

## ஆய்வு

தனது தொழிலில் தங்கப் பதக்கம் வென்ற இவர், அனைத்திந்திய வானொலியின் தர கலைஞர் ஆவார். நர்மதா, தில்லி பல்கலைக்கழகத்தில் முதுநிலை பல்கலைக் கழக மான்ய குழுவின் சிதார் ஆசிரியர் பேராசிரியர் தெபு சௌத்ரி மற்றும் பாடகர் முனைவர் கே. ஜி. ஜிண்டே ஆகியோரின் வழிகாட்டுதலில் இந்திய இசையில் ராகத்தைப் பற்றிய ஒப்பீட்டு ஆய்வு குறித்த தனித்துவமான ஆய்வறிக்கையை சமர்ப்பித்துள்ளார். பின்னர் இது "இந்திய இசை" என்ற பெயரில் ஒரு புத்தகமாக வெளியிடப்பட்டது.